Na osnovu člana 2. Zakona o privatizaciji preduzeća  (“Službene novine Federacije BiH”, br. 27/97, 8/99, 32/00, 45/00, 54/00, 61/01, 27/02,  33/02, 28/04, 44/04, 42/06 i 4/09), člana 15. Pravilnika o postupku prodaje imovine i dionica ili udjela preduzeća  (“Službene novine Federacije BiH”, broj 28/05 – Prečišćeni tekst, 53/07 i 76/09), odluka Nadzornog odbora KJP „ZOI '84“ OCS d.o.o. Sarajevo broj: 3624-5-1/23 od 15.08.2023.godine, Zaključka Upravnog odbora Kantonalne agencije za privlačenje investicija i privatizaciju broj: 21-06-15-171-2/23 od 27.09.2023.godine i Odluke Vlade Kantona Sarajevo broj: 02-04-51770-13/23 od 14.12.2023. godine, Kantonalna agencija za privlačenje investicija i privatizaciju, objavljuje

**JAVNI POZIV**

**za učešće na aukcijskoj prodaji sljedećeg predmeta:**

|  |  |  |  |  |  |  |  |
| --- | --- | --- | --- | --- | --- | --- | --- |
| **R/b.** | **Broj aukcije** | **Šifra predmeta** | **Naziv predmeta** | **Prodavac** | **Početna cijena (KM)** | **Depozit**  **(KM)** | **Naknada za učešće (KM)** |
| **1.** | **82.** | **090200915** | **Olimpijska kuća,** označena kaok.č. 3103/3 – zemljište uz vanprivrednu zgradu površine 983m2 i pomoćna zgrada u privredi površine 235 m2, što čini ukupno 1218 m2, upisane u zk.ul.br. 78 KO Presjenica, sa upisanim pravom vlasništva KJP „ZOI 84“ Olimpijski centar Sarajevo d.o.o. Sarajevo, udio 1/1, bez tereta. | Kantonalno javno preduzeća „ZOI '84“ Olimpijski centar Sarajevo d.o.o Sarajevo | **465.700,00** | **46.570,00** | **100,00** |

Početna cijena predmeta prodaje utvrđene su na osnovu procjena fer tržišne vrijednosti nekretninai potvrđena Odlukom Vlade Kantona Sarajevo broj: 02-04-51770-13/23 od 14.12.2023 godine. Prodaja nekretnine ispod početne cijene neće se provoditi.

Kantonalna agencija za privlačenje investicija i privatizaciju je pripremila ovaj postupak prodaje na osnovu dokumentacije i informacija o predmetima kupoprodaje dobijenim od Prodavca, koji snosi odgovornost za tu dokumentaciju i informacije.

U katastru je ucrtan i uplanjen objekat, ali na licu mjesta objekat ne postoji.

Kantonalna agencija za privlačenje investicija i privatizaciju nije upoznata postoji li još činjenica koje bi mogle uticati, bilo pozitivno ili negativno na kupoprodaju, a koje Agenciji nisu dostupne ili Agenciji sa namjerom ili nenamjerno nisu saopštene, te za iste ne odgovara.

Upućuju se potencijalni ponuđači da za sve informacije o Regulacionom planu područja na kojem se nekretnina nalazi, obrate nadležnim općinskim službama.

Pravo učešća na aukciji stiče se popunjavanjem obrasca za prijavu, uplatom depozita i dostavljanjem dokumentacije tražene ovim Javnim pozivom.

Obrazac za prijavu na aukciju je sastavni dio ovog Javnog poziva i može se preuzeti na web stranici Agencije – [www.kaip.ba](http://www.kaip.ba) ili u prostorijama Kantonalne agencije za privlačenje investicija i privatizaciju, ul. Aleja Bosne Srebrene bb – II sprat blok B.

Depozit za učešće na aukciji se uplaćuje na račun Kantonalne agencije za privlačenje investicija i privatizaciju, ul. Aleja Bosne Srebrene bb, Sarajevo, broj: **134-663-10070486-04 kod ASA BANKA d.d. Sarajevo.**

Uplate deviznim sredstvima vrše se na račun Kantonalne agencije za privlačenje investicija i privatizaciju, **ul. Aleja Bosne Srebrene bb,** Sarajevo, **IBAN: BA39 1341 1812 0006 1368** kod **ASA BANKA d.d. Sarajevo** (bankarske troškove konverzije snosi učesnik aukcije).

Učesnik aukcije može umjesto depozita dostaviti bankovnu garanciju na iznos depozita koja mora biti bezuslovna, neopoziva i plativa na prvi poziv Kantonalne agencije za privlačenje investicija i privatizaciju, sa rokom važenja najmanje 60 dana od krajnjeg roka za dostavu prijava.

Učesnici pojedinačnih aukcija su dužni dostaviti: popunjeni obrazac prijave, dokaz o uplati depozita i Izjavu da pod punom moralnom, materijalnom i krivičnom odgovornosti nema smetnji u smislu člana 12. Zakona o privatizaciji preduzeća preduzeća  (“Službene novine Federacije BiH”, br. 27/97, 8/99, 32/00, 45/00, 54/00, 61/01, 27/02,  33/02, 28/04, 44/04, 42/06 i 4/09) da učestvuje u postupku privatizacije.Izjava treba biti ovjerena od strane nadležnog organa. Pravna lica uz ovjerenu izjavu obavezna su dostaviti ovjerenu fotokopiju sudske registracije ovjerene od nadležnog organa, a fizička lica ovjerenu kopiju lične karte. **Izjavu dostavlja samo učesnik koji je rezident Bosne i Hercegovine.**

Dokumentacija se dostavlja putem pošte ili lično na adresuKantonalne agencije privlačenje investicija i privatizaciju, ul. Aleja Bosne Srebrene bb – II sprat blok B, Sarajevo (uz obaveznu naznaku šifre predmeta i broja aukcije na koju se prijavljuju), najkasnije 7 dana prije početkaaukcije, odnosno do **15.02.2024. godine do 16:00 sati.**

Prijavom na aukciju, učesnici potvrđuju da su u cijelosti upoznati sa svim uslovima prodaje predmetnih nekretnina, kao i pravnoj naravi prodaje iz Javnog poziva, kao i sa obavezama koje proizilaze iz propisa vezanih za ovu oblast, te da ih u potpunosti prihvataju.

Aukcija će se održati **u aukcionarskom centru Kantonalne agencije za privlačenje investicija i privatizaciju, ul. Aleja Bosne Srebrene bb – prizemlje, Sarajevo, dana: 22.02.2024. sa početkom u 11:00 sati.** Registracija učesnika za aukciju će početi 2 (dva) sata prije početka aukcije, u prostorijama aukcijskog centra Kantonalne agencije za privlačenje investicija i privatizaciju, ul. Aleja Bosne Srebrene bb – prizemlje, Sarajevo, odnosno u periodu od **09:00 do 11:00** sati. Prilikom registracije, učesnici na aukciji dužni su obavezno dostaviti potvrdu o uplati naknade za učešće. Naknada za učešće uplaćuje se na račun Kantonalne agencije za privlačenje investicija i privatizaciju, ul. Aleja Bosne Srebrene bb, Sarajevo, **broj: 134 663 10070909 93 kod ASA BANKA d.d. Sarajevo.**

Prodaja putem javne aukcije provest će se u skladu sa odredbama Pravilnika o postupku prodaje imovine i dionica ili udjela preduzeća  (“Službene novine Federacije BiH”, broj 28/05 – Prečišćeni tekst, 53/07 i 76/09), Uputstva o obliku i sadržaju obrazaca obaveznih u provedbi postupka prodaje imovine i dionica ili udjela preduzeća (“Službene novine Federacije BiH”, br. 33/98, 21/99 i 14/00) i Pravilima javne aukcije.

Sastavni dio ovog Javnog poziva su: Obrazac za prijavu i Prospekt aukcije.

Istovjetan javni poziv objavljen je i na web-stranici: [www.kaip.ba](http://www.kaip.ba), web stranicama Prodavca i Vlade Kantona Sarajevo

Za sve dodatne informacije vezane za način podnošenja ponude i postupak prodaje, obratiti se:

* Kantonalnoj agenciji za privlačenje investicija i privatizaciju,

kontakt osoba: Emina Idrizović, tel. 033/560-034, e-mail: [emina.idrizovic@kaip.ba](mailto:emina.idrizovic@kaip.ba)

Za sve dodatne informacije vezane za predmet prodaje i pregled predmeta prodaje obratiti se:

* Kantonalno javno preduzeća „ZOI '84“ Olimpijski centar Sarajevo d.o.o. Sarajevo,

kontakt osoba: Amra Kaljić, tel. 061/137-636, e-mail: [amra.kaljic@zoi84.ba](mailto:amra.kaljic@zoi84.ba)

**Kantonalna agencija za privlačenje**

**investicija i privatizaciju**